b"\n_START_ARTICLE_\nOnonis cristata\n_START_SECTION_\nDescripci\xc3\xb3\n_START_PARAGRAPH_\nPlanta viva\xc3\xa7 de flors roses, que forma gespes denses. \xc3\x89s quasi un arbust nan, de rametes intricades i teses, amb fulles dividides en tres fol\xc3\xadols oblongs, dentats, aspres i pelosos. Les flors tenen una corol\xc2\xb7la rosada vermellosa cridanera, s\xc3\xb3n solit\xc3\xa0ries, amb cuetes primes, i donen fruits rabassuts d'una mica m\xc3\xa9s d'1 cm.\n_START_SECTION_\nDistribuci\xc3\xb3 i h\xc3\xa0bitat\n_START_PARAGRAPH_\nA la Mediterr\xc3\xa0nia occidental, al mass\xc3\xads de Mont Cenis entre els Alps de Savoia i el Piemont; a It\xc3\xa0lia als Apenins. A la pen\xc3\xadnsula Ib\xc3\xa8rica als Pirineus orientals i en algunes altres muntanyes fins a arribar a serra Nevada. Al Marroc al Rif, Atles Mitj\xc3\xa0, Alt Atles, Anti-Atles. Creix sobre substrats calcaris i sil\xc3\xadcis entre 1.600 i 3.600 m. En codolars i lleres. Bona planta farratgera. Bioclima subhumit-humit, variant bioclim\xc3\xa0tica fresca-extremadament fresca, pis de vegetaci\xc3\xb3 mesomediterrani-oromediterrani."